《次韵何茂恭永新见寄之什 其一》
宋代·喻良能

起家从吏役，宁为食无鱼。游乐废山泽，怀归畏简书。

文章簿领外，风采折腰馀。卧辙从兹始，为谋未觉疏。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。